A Orden la formaban nobles alemans y seguiba o modelo d'a Orden d'o Temple y d'a Orden de Sant Chuan de Cherusalem. Fundata en Sant Chuan d'Acre (Palestina) en 1190 mientres a Tercera Cruzata dimpués que Saladín prenese Cherusalem. En os orichens suyos no yera que una organización caritativa que aduyaba a os pelegrins cristians, dimpués la reorganizoron como orden melitar a lo estilo templero, en 1192, y obtenió o reconoiximiento oficial d'o papa Inocencio III en 1198.